b'\n_START_ARTICLE_\nCo\xc8\x99ava, Timi\xc8\x99\n_START_SECTION_\nLocalizare\n_START_PARAGRAPH_\nSe situeaz\xc4\x83 \xc3\xaen extremitatea estic\xc4\x83 a jude\xc8\x9bului Timi\xc8\x99, \xc3\xaen zona etnografic\xc4\x83 a F\xc4\x83getului, \xc3\xaen zona de trecere de la c\xc3\xa2mpie la deal. Cel mai apropiat centru urban este ora\xc8\x99ul F\xc4\x83get, la circa 9\xc2\xa0km vest. Localitatea este str\xc4\x83b\xc4\x83tut\xc4\x83 de drumul na\xc8\x9bional DN 68A, Lugoj - Deva.\n_START_SECTION_\nIstorie\n_START_PARAGRAPH_\nPrima atestare documentar\xc4\x83 dateaz\xc4\x83 din 1405. \xc3\x8en 1597 era donat\xc4\x83 de principele Sigismund B\xc3\xa1thory lui \xc8\x98efan T\xc3\xb6r\xc3\xb6k. Atunci se numea Kosava \xc8\x99i apar\xc8\x9binea jude\xc8\x9bului Hunedoara. La conscrip\xc8\x9bia Banatului din 1717 apare men\xc8\x9bionat\xc4\x83 cu 30 de case. Administra\xc8\x9bia maghiar\xc4\x83 a mai numit-o Kossova (la 1851) \xc8\x99i Koss\xc3\xb5 (1913)._NEWLINE_\xc3\x8en popor s-a mai numit \xc8\x99i Co\xc8\x99oa, Cor\xc8\x99ova, Co\xc8\x99iava. _NEWLINE_\xc3\x8en fosta cas\xc4\x83 a po\xc8\x99tei (vechi han din secolul XVIII, demolat \xc3\xaen 1957), a poposit domnitorul Alexandru Ioan Cuza \xc3\xaen 1866, c\xc3\xa2nd a luat calea exilului spre Heidelberg (Germania)._NEWLINE_In padurea din apropiere, in zona numita \xe2\x80\x9eturcoaia\xe2\x80\x9d mai exist\xc4\x83 \xc8\x99i acum urmele unei vechi cet\xc4\x83\xc8\x9bi. Se spune c\xc4\x83 acea zon\xc4\x83 ascunde \xc8\x99i anumite legende \xc8\x99i comori, a\xc8\x99a povestesc b\xc4\x83tr\xc3\xa2nii satului, spun ei, chiar vzute de unii dintre ei.\n_START_SECTION_\nPopula\xc8\x9bia\n_START_PARAGRAPH_\nSatul Co\xc8\x99ava a fost din totdeauna un sat rom\xc3\xa2nesc, cre\xc8\x99tin-ortodox. La recens\xc4\x83m\xc3\xa2ntul din 2002, avea o popula\xc8\x9bie de 451 locuitori, dintre care 409 rom\xc3\xa2ni (90%), 35 de \xc8\x9bigani \xc8\x99i 7 de alt\xc4\x83 etnie.'